A T I T A I S Y M A S

Lietuvos Respublikos žemės ūkio ministro 2012 m. liepos 16 d. įsakymu Nr. 3D-608 (Žin., 2012, Nr. 87-4552) patvirtintų Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisyklių VIII skyriuje „Tinkamos ir netinkamos finansuoti projekto išlaidos“ taisome:

19.2.1.1.8 punktas turi būti:

„19.2.1.1.8. nakvynės išlaidos, kai renginys yra dviejų ir daugiau dienų, t. y. dviejų dienų renginio metu galima 1 nakvynė, trijų dienų – 2 nakvynės ir t. t.);“.

19.3.1.1.5 punktas turi būti:

„19.3.1.1.5. kelionių ir (arba) transporto nuomos lektoriams, mokomojo ir (arba) informacinio renginio organizavimą administruojantiems asmenims, mokomojo ir (arba) informacinio renginio klausytojams vykstant į renginio vietą ir grįžtant iš jos. Kelionių išlaidos apmokamos neviršijant 1 asmeniui 1 Lt už 10 km.“

19.3.1.1.6 punktas turi būti:

„19.3.1.1.6. lektoriaus, mokomojo ir (arba) informacinio renginio organizavimą administruojančių asmenų, mokomojo ir (arba) informacinio renginio klausytojų aprūpinimo maistu;“.

19.3.1.1.7 punktas turi būti:

„19.3.1.1.7. nakvynės išlaidos, kai organizuojamas dviejų ir daugiau dienų mokomasis renginys (dviejų dienų renginio metu galima 1 nakvynė, trijų dienų – 2 nakvynės ir t. t.);“.

19.3.1.1.8 punktas turi būti:

„19.3.1.1.8. kanceliarinių prekių, skirtų mokomojo ir informacinio renginio klausytojams;“.

Kompensacijų ir investicijų skyriaus vedėja	Jolanta Žutautienė

__________________